CELEX: 
Language: da
Date: 2019-05-03 00:00:00
Title: KOMMISSIONENS DELEGEREDE AFGØRELSE (EU) …/… om supplerende regler til Europa-Parlamentets og Rådets direktiv 2008/98/EF for så vidt angår en fælles metode og kvalitetsmæssige minimumskrav for at muliggøre en ensartet måling af omfanget af madaffald

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Produktion, distribution og opbevaring af fødevarer tærer på naturressourcerne og genererer miljøpåvirkninger. Kassering af fødevarer, der stadig er spiselige, eller som kan anvendes som biprodukter i industrien, øger disse miljøpåvirkninger, og det forårsager økonomiske tab for forbrugere og økonomien. Ifølge undersøgelsen "FUSIONS" under RP7-programmet spildes der omkring 88 millioner ton fødevarer hvert år i EU, og de hermed forbundne omkostninger anslås til 143 mia. EUR. I september 2015 vedtog De Forenede Nationers Generalforsamling som led i 2030-målene for bæredygtig udvikling et mål om at halvere madspild pr. indbygger i detail- og forbrugerleddet og mindske madspild i produktions- og forsyningskæderne. EU og medlemsstaterne er fast besluttet på at nå dette mål.
            
            
               Affaldsdirektivet pålægger medlemsstaterne at føre kontrol med produktion af madaffald og at indføre foranstaltninger til begrænsning af madaffald. Dog findes der i øjeblikket ingen harmoniseret metode til at måle madaffald i EU, hvilket gør det vanskeligt for de offentlige myndigheder at vurdere omfanget, oprindelsen og udviklingen heraf over tid. Det er vigtigt at få løst måleproblematikken for at få en bedre forståelse af problemet, en sammenhængende overvågning og indberetning samt en koordineret politik på EU-niveau, navnlig en fastsættelse af mulige kvantitative mål for reduktion af madaffald.
            
            
               Madaffald produceres i alle led af fødevarekæden: inden for primærproduktion, forarbejdnings- og fremstillingssektoren, fødevaredistribution, i restaurationsbranchen og restaurationstjenester samt i husholdningerne. Det gør det særligt vanskeligt at vurdere omfanget af madaffald, da hvert led i fødevareforsyningskæden har markant forskellige egenskaber med hensyn til typer af madaffald, kilder til madaffald og årsager til produktion af madaffald. 
            
            
               Hidtil indsamlede data om affald, særligt data indsamlet med henblik på behovet for affaldsstatistikker, indeholder ikke detaljerede oplysninger om mængden af madaffald. Det skyldes, at madaffald meget ofte indsamles sammen med andet affald. Og da oplysninger om affald normalt indsamles i affaldsindsamlingsfasen, indeholder de ikke oplysninger om affald, der kasseres uden for affaldsindsamlings- og affaldsbehandlingssystemet. 
            
            
               Af disse årsager er der behov for en særskilt retsakt med fokus på måling af madaffald, der, i det omfang det er muligt, bør være i overensstemmelse med eksisterende dataindsamlingsordninger og skabe en ramme for en yderligere indsats fra medlemsstaternes side for at fastslå omfanget af madaffald. 
            
            
               2.HØRINGER FORUD FOR RETSAKTENS VEDTAGELSE
            
            
               Dokumentet blev udarbejdet på grundlag af EU FP7-forskningsprogrammet FUSIONS, hvor forskellige muligheder for at føre kontrol med madaffald blev analyseret. Programmet mundede ud i en anbefaling om måling af madaffald i medlemsstaterne.
            
            
               Hovedpunkterne i dokumentet blev første gang forelagt for EU's platform om fødevaretab og madspild i november 2016. Mellem 2016 og 2018 blev der afholdt drøftelser i platformen og i platformens særlige undergruppe om måling af madspild (3 møder). Efter den politiske aftale mellem medlovgiverne om Kommissionens forslag om ændring af affaldsrammedirektivet, er repræsentanter fra medlemsstaterne i ekspertgruppen vedrørende fødevaretab og madspild samt specialister fra ekspertgruppen om affald (5 møder) blevet hørt om udkastet til retsakt. 
            
            
               Der blev afholdt en fire ugers offentlig høring, der — i elektronisk form via portalen for bedre regulering — resulterede i 34 tilbagemeldinger fra interesserede parter, herunder fødevarevirksomhedsledere og branchesammenslutninger, inden fristens udløb den 4. april 2017.
            
            
               De indkomne bemærkninger afspejlede de synspunkter, som de interesserede parter allerede havde tilkendegivet i høringsfasen nævnt ovenfor, og der blev reageret positivt på de ændringer, som var blevet foreslået under høringen. Dog blev der i flere tilfælde udtrykt et behov for yderligere retningslinjer i fremtiden. Et hyppigt forekommende ønske var at inkludere en frivillig overvågning af fødevaretab og affald, herunder ikke-høstede planter, på bedriftsniveau, i retsakten. Men da medlemsstaterne endnu ikke er parate til at udføre en sådan overvågning, kunne der ikke tages hensyn til denne anmodning på nuværende tidspunkt. På samme måde er kommentarer vedrørende de overordnede politikker for madspild snarere end retsaktens specifikke bestemmelser ikke blevet medtaget i denne retsakt. 
            
            
               3.JURIDISKE ASPEKTER AF DEN DELEGEREDE RETSAKT 
            
            
               I overensstemmelse med artikel 9, stk. 8, i direktiv 2008/98/EF om affald har Kommissionen beføjelse til at fastsætte, hvordan madaffald måles, og fastsætte minimumskvalitetskrav for at muliggøre en ensartet måling.
            
            
               Artikel 1 præciserer anvendelsesområdet for målinger af madaffald. Artikel 2 indeholder bestemmelser om, hvordan målingerne skal foretages for at sikre, at medlemsstaterne kan indberette aktuelle data en gang om året. 
            
            
               Artikel 3 omhandler frivillig indberetning af data, hvilket kan omfatte mere detaljerede data om madaffald eller andre data vedrørende forebyggelse af madaffald.
            
            
               Artikel 4 indeholder kvalitetskrav, der skal sikre kvaliteten af målingerne med henblik på fremtidige forbedringer.
            
            
               KOMMISSIONENS DELEGEREDE AFGØRELSE (EU) …/…
            
            
               af 3.5.2019
            
         
         
            
               om supplerende regler til Europa-Parlamentets og Rådets direktiv 2008/98/EF for så vidt angår en fælles metode og kvalitetsmæssige minimumskrav for at muliggøre en ensartet måling af omfanget af madaffald 
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver
                  1
               , særlig artikel 9, stk. 8, og
            
            
               ud fra følgende betragtninger:
            
            
               (1)I henhold til direktiv 2008/98/EF er medlemsstaterne forpligtet til at medtage forebyggelse af madaffald i deres affaldsforebyggelsesprogrammer og at kontrollere og evaluere gennemførelsen af deres foranstaltninger til forebyggelse af madaffald ved at måle omfanget af madaffald på grundlag af en fælles metode. Kommissionen skal fastlægge denne fælles metode og fastsætte minimumskvalitetskrav for at muliggøre en ensartet måling af omfanget af madaffald på grundlag af resultaterne af arbejdet i EU's platform om fødevaretab og madspild.
            
            
               (2)Definitionen af "fødevarer" i forordning (EF) nr. 178/2002
                  2
                omfatter fødevarer som helhed i hele fødevareforsyningskæden fra produktion til forbrug. Fødevarer indeholder også ikke-spiselige dele, hvor sådanne dele ikke er adskilt fra de spiselige dele på tidspunktet, hvor fødevaren blev fremstillet, f.eks. knogler med kød bestemt til konsum. Derfor kan madaffald indeholde dele af fødevarer, der er bestemt til indtagelse, og dele af fødevarer, der ikke er bestemt til indtagelse. 
            
            
               (3)Madaffald omfatter ikke tab i led af fødevareforsyningskæden, hvor visse produkter endnu ikke er blevet til fødevarer, jf. artikel 2 i forordning (EF) nr. 178/2002, f.eks. spiselige planter, der endnu ikke er blevet høstet. Det omfatter heller ikke biprodukter fra produktion af fødevarer, der opfylder kriterierne i artikel 5, stk. 1, i direktiv 2008/98/EF, da sådanne biprodukter ikke er affald. 
            
            
               (4)Madaffald skal forebygges og reduceres i hele fødevareforsyningskæden. Da typerne af madaffald og faktorerne, der bidrager til frembringelsen af madaffald, varierer meget i de forskellige led i fødevareforsyningskæden, bør madaffald måles separat i hvert led.
            
            
               (5)Allokeringen af madaffald til de forskellige led i fødevareforsyningskæden bør foretages i overensstemmelse med den fælles statistiske nomenklatur for økonomiske aktiviteter i EU som fastlagt ved Europa-Parlamentets og Rådets forordning (EF) nr. 1893/2006
                  3
                som "NACE revision 2". I mangel af en relevant nomenklatur i NACE rev. 2 bør allokeringen til "husholdninger" udføres med henvisning til afdeling 8, punkt 1.2, i bilag I til Europa-Parlamentets og Rådets forordning (EF) nr. 2150/2002
                  4
               . 
            
            
               (6)Selv om Kommissionens afgørelse 2000/532/EF
                  5
               , hvorved der oprettes en europæisk liste over affald, ikke altid giver mulighed for en præcis identifikation af madaffald, kan den give vejledning til de nationale myndigheder i forbindelse med måling af madaffald.
            
            
               (7)Materialer fra landbrug som omhandlet i artikel 2, stk. 1, litra f), i direktiv 2008/98/EF og animalske biprodukter som omhandlet i artikel 2, stk. 2, litra b), i direktiv 2008/98/EF er undtaget fra anvendelsesområdet for nævnte direktiv og bør derfor ikke måles som madaffald. 
            
            
               (8)For at metoden skal være praktisk anvendelig, og for at byrden som følge af forpligtelserne til at overvåge madaffald kan stå i rimeligt forhold til målet og er rimelig, bør visse affaldsstrømme, som ikke forventes at omfatte madaffald eller at omfatte madaffald i ubetydelige mængder, ikke måles som madaffald. 
            
            
               (9)For at forbedre nøjagtigheden af målingen af madaffald bør nonfood-materialer, der er blandet sammen med madaffald (f.eks. jord eller emballage) udelukkes fra madaffaldets masse i det omfang, det er muligt. 
            
            
               (10)Adskillige typer fødevarer kasseres som eller med spildevand, f.eks. drikkevand eller mineralvand på flaske, drikkevarer eller andre væsker. Der findes i øjeblikket ingen metoder til måling af denne type affald, som kan sikre, at de indberettede data er tilstrækkeligt pålidelige og sammenlignelige. Derfor bør sådanne typer fødevarer ikke måles som madaffald. Dog bør medlemsstaterne have mulighed for at indberette oplysninger om disse fødevaretyper på frivillig basis.
            
            
               (11)Selv om stoffer, der er bestemt til at blive anvendt som fodermidler, jf. artikel 2, stk. 2, litra e), i direktiv 2008/98/EF, er undtaget fra anvendelsesområdet for direktivet og derfor ikke bør måles som madaffald, er oplysninger om fødevarer, der oprindeligt er bestemt til konsum og derefter anvendes til foder (herunder tidligere fødevarer som defineret i del A, punkt 3, i bilaget til Kommissionens forordning (EU) nr. 68/2013
                  6
               , vigtige for forståelsen af materialestrømme i forbindelse med fødevarer og kan være nyttige ved planlægningen af en målrettet politik til forebyggelse af madaffald. Af denne årsag bør medlemsstaterne have mulighed for at indberette disse oplysninger på en ensartet måde på frivillig basis.
            
            
               (12)For at muliggøre en præcis angivelse af omfanget af madaffald, der produceres i hvert led i fødevareforsyningskæden, bør medlemsstaterne foretage en detaljeret måling af mængden af madaffald. En sådan detaljeret måling børe foretages regelmæssigt i hvert led i fødevareforsyningskæden og mindst én gang hvert fjerde år. 
            
            
               (13)I henhold til artikel 37, stk. 3, i direktiv 2008/98/EF skal medlemsstaterne årligt indberette mængder af madaffald. For at sikre proportionalitet og reducere den administrative byrde bør medlemsstaterne have adgang til en række metoder til måling af madaffald med henblik på udarbejdelse af disse årlige rapporter, herunder den eksisterende analyse af produktion af madaffald, nye undersøgelser om madaffald samt data indsamlet i forbindelse med affaldsstatistik eller rapporteringsforpligtelser vedrørende affald og andre samfundsøkonomiske data eller en kombination af disse. Der bør så vidt muligt anvendes etablerede datakilder som f.eks. det europæiske statistiske system. 
            
            
               (14)For at sikre en ensartet overvågning af materialestrømme i fødevareforsyningskæden i forbindelse med en målrettet politik til forebyggelse af madaffald bør det sikres, at medlemsstater, der vælger at måle madaffald mere detaljeret eller udvide dækningen af målingerne til forbundne materialestrømme, kan gøre dette på en ensartet måde.
            
         
         
            
               (15)For at muliggøre kontrol af de indberettede data og forbedring af målemetoderne og for at muliggøre sammenligning af disse metoder bør medlemsstaterne give yderligere oplysninger om målemetoderne og kvaliteten af de indsamlede data —–
            
            
               VEDTAGET DENNE AFGØRELSE: 
            
            
               Artikel 1
                  Anvendelsesområde for måling af madaffald 
            
            
               1.Mængden af madaffald måles separat i følgende led i fødevareforsyningskæden: 
            
            
               a)primærproduktion 
            
            
               b)forarbejdnings- og fremstillingssektoren 
            
            
               c)detailhandelen og anden fødevaredistribution 
            
            
               d)restaurationsbranchen og restaurationstjenester 
            
            
               e)husholdninger. 
            
            
               2.Madaffald allokeres til et af leddene i fødevareforsyningskæden nævnt under stk. 1, i overensstemmelse med bilag I. 
            
            
               3.Målingerne omfatter madaffald, der er klassificeret i henhold til affaldskoderne i bilag II eller i henhold til enhver anden affaldskode for affald, som omfatter madaffald.
            
            
               4.Målingen af madaffald omfatter ikke følgende:
            
            
               (a)materialer til landbrug som nævnt i artikel 2, stk. 1, litra f), i direktiv 2008/98/EF 
            
            
               (b)animalske biprodukter som nævnt i artikel 2, stk. 2, litra b), i direktiv 2008/98/EF 
            
            
               (c)restmængder af madaffald, som indsamles med emballageaffald klassificeret under affaldskode "15 01 — Emballage (herunder separat indsamlet emballageaffald fra husholdninger)" i den europæiske liste over madaffald som fastsat i afgørelse 2000/532/EF 
            
            
               (d)restmængder af madaffald, som indsamles med affald klassificeret under affaldskode: "20 03 03 – Affald fra gadefejning" i den europæiske liste over madaffald som fastsat i afgørelse 2000/532/EF 
            
            
               (e)non-food-materialer, der er blandet med madaffald, når det indsamles, i det omfang det er muligt.
            
            
               5.Målingen af madaffald omfatter ikke følgende elementer, jf. dog de frivillige målinger i artikel 3:
            
            
               a)madaffald, der bortskaffes som eller med spildevand
            
            
               b)stoffer, der er bestemt til anvendelse som fodermidler, jf. artikel 2, stk. 2, litra e), i direktiv 2008/98/EF. 
            
         
         
            
               Artikel 2
               Metode til måling af madaffald 
            
            
               1.Medlemsstaterne måler hvert år mængden af produceret madaffald i løbet af et helt kalenderår. 
            
            
               2.Medlemsstaterne måler mindst én gang hvert fjerde år mængden af madaffald i et bestemt led af fødevareforsyningskæden ved anvendelse af metoden i bilag III.
            
            
               3.Når metoden i bilag III ikke anvendes, måler medlemsstaterne mængden af madaffald i et givet led i fødevareforsyningskæden ved anvendelse af metoden i bilag IV. 
            
            
               4.For den første rapporteringsperiode, jf. artikel 37, stk. 3, tredje afsnit, i direktiv 2008/98/EF måler medlemsstaterne mængden af madaffald i alle led af fødevareforsyningskæden ved anvendelse af metoden i bilag III. For denne periode kan medlemsstaterne anvende oplysninger, der allerede er indsamlet under eksisterende ordninger for 2017 eller senere. 
            
            
               5.Mængden af madaffald måles i metriske ton frisk masse.
            
            
               Artikel 3
               Frivillige målinger
            
            
               Medlemsstaterne kan måle og forsyne Kommissionen med yderligere oplysninger om omfanget af madaffald samt data vedrørende forebyggelse af madaffald. Sådanne data kan omfatte:
            
            
               a)mængden af madaffald sammensat af dele af fødevarer, der er bestemt til at skulle indtages af mennesker
            
            
               b)mængden af madaffald, der bortskaffes som eller med spildevand
            
            
               c)mængden af fødevarer, der er blevet omfordelt til konsum, jf. artikel 9, stk. 1, litra h), i direktiv 2008/98/EF
            
            
               d)mængden af fødevarer, der ikke længere er bestemt til konsum og bragt i omsætning med henblik på omdannelse til foder af en leder af en foderstofvirksomhed, som defineret i artikel 3, stk. 6, i forordning (EF) nr. 178/2002 
            
            
               e)tidligere fødevarer som defineret i punkt 3 i del A i bilag I til Kommissionens forordning (EU) nr. 68/2013.
            
            
               Artikel 4
                  Kvalitetsmæssige minimumskrav
            
            
               1.Medlemsstaterne træffer passende foranstaltninger for at sikre pålideligheden og nøjagtigheden af målinger af madaffald. Medlemsstaterne skal især sikre, at: 
            
            
               (a)målingerne foretaget i overensstemmelse med metoden i bilag III er baseret på et repræsentativt udsnit af den population, som resultaterne anvendes på, og afspejler på passende vis variationer i data vedrørende de mængder madaffald, der skal måles 
            
            
               (b)målingerne foretaget i overensstemmelse med metoden i bilag IV er baseret på de bedst mulige tilgængelige oplysninger. 
            
            
               2.Medlemsstaterne giver Kommissionen oplysninger om de metoder, der er anvendt til måling af madaffald for hvert led i fødevareforsyningskæden, og om væsentlige ændringer i de anvendte metoder i forhold til de metoder, der er anvendt ved en tidligere måling. 
            
            
               Artikel 5
                  Ikrafttræden
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
         
         
            
               Udfærdiget i Bruxelles, den 3.5.2019[…].
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (EUT L 312 af 22.11.2008, s. 3). 
               
               
                  
                     (2)
                  
                        Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1-24).
               
               
                  
                     (3)
                  
                        Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder
                     (EUT L 393 af 30.12.2006, s. 1).
               
               
                  
                     (4)
                  
                        Europa-Parlamentets og Rådets forordning (EF) nr. 2150/2002 af 25. november 2002 om affaldsstatistik (EFT L 332 af 9.12.2002, s. 1).
               
               
                  
                     (5)
                  
                        Kommissionens beslutning 2000/532/EF af 3. maj 2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald (EFT L 226 af 6.9.2000, s. 3).
               
               
                  
                     (6)
                  
                        Kommissionens forordning (EU) nr. 68/2013 af 16. januar 2013 om fortegnelsen over fodermidler
                     (
                  EUT L 29 af 30.1.2013, s. 1.
                  )
               
            
      
    ---documentbreak--- 
      
         
         
            
               BILAG I
            
            
               Allokering af madaffald til de forskellige led i fødevareforsyningskæden
            
            
                     
                  
                  
                     
                  
                  
                     
                        Aktivitet, som genererer affald
                     
                  
               
                     
                        Led i fødevareforsyningskæden
                     
                  
                  
                     
                        Relevant position i affaldsstatistikken
                           1
                        , som omfatter det pågældende led i fødevareforsyningskæden
                     
                  
                  
                     
                        NACE rev. 2 kode
                     
                  
                  
                     
                        Beskrivelse 
                     
                  
               
                     
                        Primær produktion
                     
                  
                  
                     
                        Del af positionsnr. 1
                     
                     
                  
                  
                     
                        Hovedafdeling A
                     
                  
                  
                     
                        Landbrug, jagt, skovbrug og fiskeri 
                     
                  
               
                     
                  
                  
                     
                  
                  
                     
                  
                  
                     
                        Hovedgruppe 01
                     
                     
                  
                  
                     
                        Plante- og husdyravl, jagt og serviceydelser i forbindelse hermed 
                     
                  
               
                     
                  
                  
                     
                  
                  
                     
                  
                  
                     
                        Hovedgruppe 03
                     
                  
                  
                     
                        Fiskeri og akvakultur
                     
                  
               
                     
                        Forarbejdning og fremstilling
                     
                  
                  
                     
                        Del af positionsnr. 3 
                     
                     
                  
                  
                     
                        Hovedafdeling C
                     
                  
                  
                     
                        Fremstillingsvirksomhed
                     
                  
               
                     
                  
                  
                     
                  
                  
                     
                  
                  
                     
                        Hovedgruppe 10
                     
                  
                  
                     
                        Fremstilling af fødevarer
                     
                  
               
                     
                  
                  
                     
                  
                  
                     
                  
                  
                     
                        Hovedgruppe 11
                     
                  
                  
                     
                        Fremstilling af drikkevarer
                     
                  
               
                     
                        Detailhandelen og anden fødevaredistribution
                     
                  
                  
                     
                        Del af positionsnr. 17
                     
                     
                  
                  
                     
                        Hovedafdeling G
                     
                  
                  
                     
                        Engroshandel og detailhandel reparation af motorkøretøjer og motorcykler
                     
                  
               
                     
                  
                  
                     
                  
                  
                     
                  
                  
                     
                        Hovedgruppe 46
                     
                  
                  
                     
                        Engroshandel undtagen med motorkøretøjer og motorcykler
                     
                  
               
                     
                  
                  
                     
                  
                  
                     
                  
                  
                     
                        Hovedgruppe 47
                     
                  
                  
                     
                        Detailhandel undtagen med motorkøretøjer og motorcykler
                     
                  
               
                     
                        Restaurationsbranchen og restaurationstjenester
                     
                  
                  
                     
                        Del af positionsnr. 17
                     
                     
                  
                  
                     
                        Hovedafdeling I 
                     
                  
                  
                     
                        Overnatningsfaciliteter og restaurationsvirksomhed
                     
                  
               
                     
                  
                  
                     
                  
                  
                     
                  
                  
                     
                        Hovedgruppe 55
                     
                  
                  
                     
                        Indkvartering
                     
                  
               
                     
                  
                  
                     
                  
                  
                     
                  
                  
                     
                        Hovedgruppe 56
                     
                  
                  
                     
                        Restaurationsvirksomhed
                     
                  
               
                     
                  
                  
                     
                  
                  
                     
                        Hovedafdeling N, O, P, Q, R, S
                     
                  
                  
                     
                  
               
                     
                  
                  
                     
                  
                  
                     
                  
                  
                     
                        Hovedgrupper vedrørende aktiviteter, som involverer servering af mad (f.eks. personalecatering, sundhedsvæsen, undervisning, rejseforplejning). 
                     
                  
                  
                     
                  
               
                     
                        Husholdninger
                     
                  
                  
                     
                        Positionsnr. 19
                     
                  
                  
                     
                        "Husholdninger", jf. afdeling 8, punkt 1.2, i bilag I til forordning (EF) nr. 2150/2002 om affaldsstatistik
                     
                  
                  
                     
                        Husholdningsaffald
                     
                  
               
               BILAG II
            
            
               Affaldskoder på den europæiske liste over affald
                  2
                for affaldstyper, der typisk omfatter madaffald
            
            
               Primær produktion
            
            
                     
                        02 01 02
                     
                  
                  
                     
                        Animalske vævsdele
                     
                  
               
                     
                        02 01 03 
                     
                  
                  
                     
                        Vegetabilske vævsdele
                     
                  
               
               Forarbejdning og fremstilling
            
            
                     
                        02 02 
                     
                  
                  
                     
                        Affald fra fremstilling og forarbejdning af kød, fisk og andre levnedsmidler af animalsk oprindelse
                     
                  
               
                     
                        02 03
                     
                  
                  
                     
                        Affald fra fremstilling og forarbejdning af frugt, grøntsager, korn, spiseolier, kakao, kaffe, te og tobak konserves fremstilling af gær og gærekstrakt og produktion og fermentering af melasse
                     
                  
               
                     
                        02 04
                     
                  
                  
                     
                        Affald fra sukkerfremstilling
                     
                  
               
                     
                        02 05
                     
                  
                  
                     
                        Affald fra fremstilling af mejeriprodukter
                     
                  
               
                     
                        02 06
                     
                  
                  
                     
                        Affald fra bagerier og sukkervarefabrikker
                     
                  
               
                     
                        02 07
                     
                  
                  
                     
                        Affald fra produktion af alkoholholdige og alkoholfrie drikkevarer (bortset fra kaffe, te og kakao)
                     
                  
               
               Detailhandelen og anden fødevaredistribution 
            
            
                     
                        20 01 08 
                     
                  
                  
                     
                        Bionedbrydeligt køkken- og kantineaffald 
                     
                  
               
                     
                        20 01 25 
                     
                  
                  
                     
                        Spiselig olie og fedt
                     
                  
               
                     
                        20 03 01
                     
                  
                  
                     
                        Blandet kommunalt affald
                     
                  
               
                     
                        20 03 02
                     
                  
                  
                     
                        Affald fra markedspladser
                     
                  
               
                     
                        16 03 06 
                     
                  
                  
                     
                        Organisk affald, bortset fra affald henhørende under 16 03 05
                     
                  
               
               Restaurationsbranchen og restaurationstjenester
            
            
                     
                        20 01 08 
                     
                  
                  
                     
                        Bionedbrydeligt køkken- og kantineaffald 
                     
                  
               
                     
                        20 01 25 
                     
                  
                  
                     
                        Spiselig olie og fedt
                     
                  
               
                     
                        20 03 01
                     
                  
                  
                     
                        Blandet kommunalt affald
                     
                  
               
               Husholdninger
            
            
                     
                        20 01 08 
                     
                  
                  
                     
                        Bionedbrydeligt køkken- og kantineaffald 
                     
                  
               
                     
                        20 01 25 
                     
                  
                  
                     
                        Spiselig olie og fedt
                     
                  
               
                     
                        20 03 01
                     
                  
                  
                     
                        Blandet kommunalt affald
                     
                  
               
            
               BILAG III
            
            
               Metode til detaljeret måling af madaffald 
            
            
               Mængden af madaffald fra et bestemt led i fødevareforsyningskæden bestemmes ved at måle den mængde madaffald, der genereres af et udsnit af fødevarevirksomheder eller husholdninger ved en af de følgende metoder eller en kombination af disse, eller andre metoder, der er ækvivalente med hensyn til relevans, repræsentativitet og pålidelighed.
            
         
         
            
                     
                        Led i fødevareforsyningskæden
                     
                  
                  
                     
                        Målemetoder
                     
                  
               
                     
                        Primær produktion
                     
                  
                  
                     
                        ·Direkte måling
                     
                  
                  
                     
                        ·Massebalance
                     
                  
                  
                     
                  
                  
                     
                        ·Spørgeskemaer og interview
                     
                     
                     
                        ·Koefficienter og produktionsstatistikker
                     
                     
                     
                        ·Analyse af affaldets sammensætning
                     
                     
                  
               
                     
                        Forarbejdning og fremstilling
                     
                  
                  
                     
                  
                  
                     
                        ·
                     
                  
                  
                     
                  
                  
                     
                  
               
                     
                        Detailhandel og anden fødevaredistribution
                     
                  
                  
                     
                  
                  
                     
                        ·
                     
                  
                  
                     
                        ·Analyse af affaldets sammensætning
                     
                  
                  
                     
                        ·Optælling/scanning
                     
                  
                  
                     
                  
               
                     
                        Restaurationsbranchen og restaurationstjenester
                     
                  
                  
                     
                  
                  
                     
                  
                  
                     
                        ·
                     
                  
                  
                     
                        ·
                     
                  
                  
                     
                        ·Journaler
                     
                  
               
                     
                        Husholdninger
                     
                  
                  
                     
                  
                  
                     
                        ·
                     
                  
                  
                     
                        ·
                     
                  
                  
                     
                  
                  
                     
                        ·
                     
                  
               
               Beskrivelse af metoderne
            
            
               Metoder baseret på direkte adgang til madaffald/direkte målinger 
            
            
               Følgende metoder skal anvendes af en enhed med direkte (fysisk) adgang til madaffald med henblik på at måle madaffald eller foretage en tilnærmelse: 
            
            
               ·Direkte måling (vejning eller volumetrisk evaluering)
            
            
               Anvendelsen af et måleapparat med det formål at bestemme massen af prøver af madaffald eller fraktioner af den samlede mængde affald, enten direkte eller bestemt på grundlag af volumen. Det omfatter målinger af separat indsamlet madaffald.
            
            
               ·Scanning/Optælling 
            
            
               Evaluering af det antal elementer, som madaffaldet er sammensat af, og anvendelse af resultatet til at bestemme massen. 
            
            
               ·Analyse af affaldets sammensætning
            
            
               Fysisk adskillelse af madaffald fra andre fraktioner med henblik på at bestemme massen af fraktionerne. 
            
            
               ·Journaler 
            
            
               En person eller en gruppe af personer fører regelmæssigt en fortegnelse eller en logbog over oplysninger om madaffald. 
            
            
               Andre metoder
            
            
               Følgende metoder skal anvendes, når der ikke er nogen direkte (fysisk) adgang til madaffald, eller når en direkte måling ikke er mulig: 
            
            
               ·Massebalance 
            
            
               Beregning af mængden af madaffald på grundlag af massen af input og output af fødevarer til og fra det målte system, og forarbejdning og forbrug af fødevarer i systemet.
            
            
               ·Koefficienter
            
            
               Anvendelse af tidligere fastsatte koefficienter for madaffald eller procentsatser, der er repræsentative for en fødevareindustridelsektor eller for en enkelt fødevarevirksomhed. Sådanne koefficienter eller procentsatser fastlægges på grundlag af stikprøver, oplysninger fra fødevarevirksomheder eller andre metoder.
            
            
               BILAG IV
            
            
               Metode for måling af madaffald, når en detaljeret måling ikke anvendes, jf. metoden i bilag III 
            
         
         
            
               Når der ikke anvendes detaljerede målinger, jf. artikel 2, måles mængden af produceret madaffald i et bestemt led i fødevareforsyningskæden ved anvendelse af en af følgende metoder eller en kombination af disse: 
            
            
               a)Beregning af mængden af madaffald på grundlag af de senest tilgængelige oplysninger om andelen af madaffald i et bestemt led af fødevareforsyningskæden (fastsat i overensstemmelse bilag III) og den samlede affaldsproduktion i det pågældende led. Den samlede affaldsproduktion på et givet led i fødevareforsyningskæden etableres på grundlag af de indberettede data i overensstemmelse med kravene i Europa-Parlamentets og Rådets forordning (EF) nr. 2150/2002
                  3
                for hvert led i fødevareforsyningskæden som omhandlet i bilag I. I tilfælde af, at sådanne data ikke foreligger for et givet år, anvendes data for det foregående år.
            
            
               b)Beregning af mængden af madaffald på grundlag af socioøkonomiske data, der er relevante for det pågældende led i fødevareforsyningskæden. Beregningen af madaffald baseres på de seneste data for mængden af produceret madaffald i et led i fødevareforsyningskæden og stigningen eller faldet, i perioden fra året for den seneste måling af disse data til den igangværende rapporteringsperiode, i niveauet for en eller flere af følgende socioøkonomiske indikatorer:
            
            
                     
                        Led i fødevareforsyningskæden
                     
                  
                  
                     
                        Indikator
                     
                  
               
                     
                        Primær produktion
                     
                  
                  
                     
                        ·Fødevareproduktion inden for landbrug, fiskeri og jagt
                     
                  
               
                     
                        Forarbejdning og fremstilling
                     
                  
                  
                     
                        ·Fremstilling af forarbejdede fødevarer - baseret på PRODCOM-data
                           4
                        . 
                     
                  
               
                     
                        Detailhandel og anden fødevaredistribution
                     
                  
                  
                     
                        ·Omsætning af fødevarer
                     
                     
                        ·Population 
                     
                  
               
                     
                        Restaurationsbranchen og restaurationstjenester
                     
                  
                  
                     
                        ·Omsætning
                     
                     
                        ·Beskæftigelse (i fuldtidsækvivalenter) 
                     
                  
               
                     
                        Husholdninger
                     
                  
                  
                     
                        ·Population
                     
                     
                        ·Disponibel indkomst i husholdninger
                           5
                        
                     
                  
               
               Medlemsstaterne kan benytte andre indikatorer, hvis de er bedre korreleret med produktion af madaffald på et givet led i fødevareforsyningskæden. 
            
         
         
            
                  
                     (1)
                  
                        Afdeling 8, punkt 1, i bilag I til Europa-Parlamentets og Rådets forordning (EF) nr. 2150/2002 af 25. november 2002 om affaldsstatistik (EFT L 332 af 9.12.2002, s. 1).
               
               
                  
                     (2)
                  
                        Kommissionens beslutning 2000/532/EF af 3. maj 2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald (EFT L 226 af 6.9.2000, s. 3).
               
               
                  
                     (3)
                  
                        Europa-Parlamentets og Rådets forordning (EF) nr. 2150/2002 af 25. november 2002 om affaldsstatistik, (EFT L 332 af 9.12.2002, s. 1).
               
               
                  
                     (4)
                  
                        Kommissionens forordning (EF) nr. 912/2004 af 29. april 2004 om gennemførelse af Rådets forordning (EØF) nr. 3924/91 om iværksættelse af en fællesskabsundersøgelse vedrørende industriproduktionen (EUT L 163 af 30.4.2004, s. 71).
               
               
                  
                     (5)
                  
                        Data fra Eurostat.